Turinys

# VBA savybės

Čia nustatomos bendrosios „Microsoft Office“ dokumentų su VBA (Visual Basic for Applications) kodu įkėlimo ir įrašymo parinktys.

Jei norite tai atlikti…

Pasirinkite LibreOffice → ParinktysPriemonės → Parinktys → Įkėlimas ir įrašymas → VBA savybės.

## Microsoft Word 97/2000/XP

Parinktys „Microsoft Word“ dokumentams.

### Įkelti „Basic“ kodą

„Basic“ kodas iš „Microsoft“ formato dokumento įkeliamas ir įrašomas kaip specialus „LibreOffice Basic“ modulis dokumente. Neveiksnus „Microsoft Basic“ kodas „LibreOffice Basic“ integruotoje programavimo aplinkoje rodomas tarp gairių Sub ir End Sub. Šį kodą galima taisyti. Įrašant dokumentą „LibreOffice“ formatu bus įrašytas ir „Basic“ kodas. Jei dokumentas įrašomas kitu formatu, „Basic“ kodas iš „LibreOffice Basic“ programavimo aplinkos nėra įrašomas.

### Vykdomasis kodas

VBA (Visual Basic for Applications) kodas įkeliamas paruošus jį vykdymui. Jei šis langelis nepažymėtas, VBA kodas bus rodomas kaip komentarai, kad kodą būtų galima peržiūrėti, bet ne vykdyti.

Įkėlus VBA kodą, „LibreOffice“ programa į kiekvieną „Basic“ modulį įterpia sakinį Option VBASupport 1 – jis reikalingas VBA sakinių, funkcijų ir objektų suderinamumui, nors ir ribotam. Daugiau informacijos ieškokite skyriuje Option VBASupport sakinys.

### Vėl įrašyti originalų „Basic“ kodą

Nurodoma, kad pradinis „Microsoft Basic“ kodas iš dokumento būtų saugomas specialioje vidinėje atmintinėje kol dokumentas bus atvertas „LibreOffice“ programoje. Jei dokumentą vėl įrašysite „Microsoft“ formatu, nepakeistas „Basic“ kodas taip pat bus įrašytas dokumente.

Jei dokumentą įrašysite ne „Microsoft“ formatu, „Microsoft Basic“ kodas įrašytas nebus. Pavyzdžiui, jei dokumente yra „Microsoft Basic“ kodo ir dokumentą norite įrašyti „LibreOffice“ dokumentų formatu, programa jus perspės, kad „Microsoft Basic“ kodas bus prarastas.

Parinktis Vėl įrašyti originalų „Basic“ kodą turi pirmenybę prieš parinktį Įkelti „Basic“ kodą. Jei abu langeliai bus pažymėti ir „LibreOffice Basic“ programavimo aplinkoje pakeisite neveiksnų „Basic“ kodą, įrašant tokį dokumentą „Microsoft“ formatu vis tiek bus įrašytas pradinis „Basic“ kodas. Programa informuos apie tai pranešimu.

Jei norite apsisaugoti nuo galimų „Microsoft Basic“ makrokomandomis sukurtų virusų, nežymėkite parinkties Vėl įrašyti originalų „Basic“ kodą ir įrašykite dokumentą „Microsoft“ formatu. Šitaip dokumentas bus įrašytas be „Microsoft Basic“ kodo.

## Microsoft Excel 97/2000/XP

Parinktys „Microsoft Excel“ dokumentams.

### Įkelti „Basic“ kodą

„Basic“ kodas iš „Microsoft“ formato dokumento įkeliamas ir įrašomas kaip specialus „LibreOffice Basic“ modulis dokumente. Neveiksnus „Microsoft Basic“ kodas „LibreOffice Basic“ integruotoje programavimo aplinkoje rodomas tarp gairių Sub ir End Sub. Šį kodą galima taisyti. Įrašant dokumentą „LibreOffice“ formatu bus įrašytas ir „Basic“ kodas. Jei dokumentas įrašomas kitu formatu, „Basic“ kodas iš „LibreOffice Basic“ programavimo aplinkos nėra įrašomas.

#### Vykdomasis kodas

VBA (Visual Basic for Applications) kodas įkeliamas paruošus jį vykdymui. Jei šis langelis nepažymėtas, VBA kodas bus rodomas kaip komentarai, kad kodą būtų galima peržiūrėti, bet ne vykdyti.

Įkėlus VBA kodą, „LibreOffice“ programa į kiekvieną „Basic“ modulį įterpia sakinį Option VBASupport 1 – jis reikalingas VBA sakinių, funkcijų ir objektų suderinamumui, nors ir ribotam. Daugiau informacijos ieškokite skyriuje Option VBASupport sakinys.

### Vėl įrašyti originalų „Basic“ kodą

Nurodoma, kad pradinis „Microsoft Basic“ kodas iš dokumento būtų saugomas specialioje vidinėje atmintinėje kol dokumentas bus atvertas „LibreOffice“ programoje. Jei dokumentą vėl įrašysite „Microsoft“ formatu, nepakeistas „Basic“ kodas taip pat bus įrašytas dokumente.

Jei dokumentą įrašysite ne „Microsoft“ formatu, „Microsoft Basic“ kodas įrašytas nebus. Pavyzdžiui, jei dokumente yra „Microsoft Basic“ kodo ir dokumentą norite įrašyti „LibreOffice“ dokumentų formatu, programa jus perspės, kad „Microsoft Basic“ kodas bus prarastas.

Parinktis Vėl įrašyti originalų „Basic“ kodą turi pirmenybę prieš parinktį Įkelti „Basic“ kodą. Jei abu langeliai bus pažymėti ir „LibreOffice Basic“ programavimo aplinkoje pakeisite neveiksnų „Basic“ kodą, įrašant tokį dokumentą „Microsoft“ formatu vis tiek bus įrašytas pradinis „Basic“ kodas. Programa informuos apie tai pranešimu.

Jei norite apsisaugoti nuo galimų „Microsoft Basic“ makrokomandomis sukurtų virusų, nežymėkite parinkties Vėl įrašyti originalų „Basic“ kodą ir įrašykite dokumentą „Microsoft“ formatu. Šitaip dokumentas bus įrašytas be „Microsoft Basic“ kodo.

## Microsoft PowerPoint 97/2000/XP

Parinktys „Microsoft PowerPoint“ dokumentams.

### Įkelti „Basic“ kodą

„Basic“ kodas iš „Microsoft“ formato dokumento įkeliamas ir įrašomas kaip specialus „LibreOffice Basic“ modulis dokumente. Neveiksnus „Microsoft Basic“ kodas „LibreOffice Basic“ integruotoje programavimo aplinkoje rodomas tarp gairių Sub ir End Sub. Šį kodą galima taisyti. Įrašant dokumentą „LibreOffice“ formatu bus įrašytas ir „Basic“ kodas. Jei dokumentas įrašomas kitu formatu, „Basic“ kodas iš „LibreOffice Basic“ programavimo aplinkos nėra įrašomas.

### Vėl įrašyti originalų „Basic“ kodą

Nurodoma, kad pradinis „Microsoft Basic“ kodas iš dokumento būtų saugomas specialioje vidinėje atmintinėje kol dokumentas bus atvertas „LibreOffice“ programoje. Jei dokumentą vėl įrašysite „Microsoft“ formatu, nepakeistas „Basic“ kodas taip pat bus įrašytas dokumente.

Jei dokumentą įrašysite ne „Microsoft“ formatu, „Microsoft Basic“ kodas įrašytas nebus. Pavyzdžiui, jei dokumente yra „Microsoft Basic“ kodo ir dokumentą norite įrašyti „LibreOffice“ dokumentų formatu, programa jus perspės, kad „Microsoft Basic“ kodas bus prarastas.

Parinktis Vėl įrašyti originalų „Basic“ kodą turi pirmenybę prieš parinktį Įkelti „Basic“ kodą. Jei abu langeliai bus pažymėti ir „LibreOffice Basic“ programavimo aplinkoje pakeisite neveiksnų „Basic“ kodą, įrašant tokį dokumentą „Microsoft“ formatu vis tiek bus įrašytas pradinis „Basic“ kodas. Programa informuos apie tai pranešimu.

Jei norite apsisaugoti nuo galimų „Microsoft Basic“ makrokomandomis sukurtų virusų, nežymėkite parinkties Vėl įrašyti originalų „Basic“ kodą ir įrašykite dokumentą „Microsoft“ formatu. Šitaip dokumentas bus įrašytas be „Microsoft Basic“ kodo.

Susijusios temos

„Microsoft Office“ dokumentų tipų sąsajų keitimas

„Microsoft Office“ dokumentų konvertavimas

Numatytojo dokumentų formato nustatymas

VBA suderinamumas „LibreOffice“ programose

Paremkite mus!